अजयमेरू प्रेस क्लब के चुनाव आज
अजयमेरू प्रेस क्लब की कार्यकारिणी के चुनाव रविवार को प्रेस क्लब के गांधी भवन स्थित कार्यालय में संपन्न होंगे। चुनाव अधिकारी प्यारे मोहन त्रिपाठी ने बताया कि पूरी चुनाव प्रक्रिया एक ही दिन में पूरी की जाएगी।
उन्होंने बताया कि कार्यक्रम जारी कर दिया गया है। कार्यक्रम के मुताबिक सुबह साढ़े दस बजे मतदाता सूची का प्रकाशन किया जाएगा। इसी सूची में शामिल सदस्य ही चुनाव प्रक्रिया में भाग ले सकेंगे। इसके बाद सुबह 11 बजे से 11.45 बजे तक नामांकन पत्र दाखिल किए जा सकेंगे। 11.50 से 12 बजे तक नामांकन पत्रों की जांच की जाएगी।
दोपहर 12 से 12.30 बजे तक नामांकन पत्र वापस लिए जा सकेंगे। आवश्यकता पड़ने पर दोपहर 1 बजे से 2.30 बजे तक मतदान किया जाएगा। मतदान के फौरन बाद मतगणना आरंभ कर परिणाम घोषित कर दिया जाएगा। मतदान के लिए प्रेस क्लब का परिचय पत्र साथ लाना अनिवार्य है।
bho_Deva hin_Deva hin_Deva hin_Deva